### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 3. december 2020 har vedtaget Magistratens foranstående indstilling af 23. november 2020.

### Resumé

Byrådet skal vedtage affaldstaksterne i [adresse] gældende pr. 1. januar 2021. Da de enkelte takstområder følger ”hvile-i-sig-selv-princippet”, er der hvert år små ændringer af nuværende takster, som følge af ændringer i budgetterne.

De væsentligste ændringer ses ved gebyret for husholdningsaffald og er:

For en standard villakunde med en 190 liters beholder til dagrenovation med 14 dages tømning og en 240 liters todelt beholder til genanvendeligt affald med tømning hver 4. uge, stiger renovationsgebyret med 95 kr. fra 2.065 kr. til 2.160 kr. inkl. moms.

For en lejlighed tilsluttet de nedgravede beholdere på offentligt areal i midtbyen for dagrenovation og genanvendeligt affald, stiger renovationsgebyret med 50 kr. fra 1.315 kr. til 1.365 kr. inkl. moms.

For de øvrige områder er der tale om uændrede eller alene små ændringer i taksterne.

Derudover er det nu muligt for selskabet at inddrive restancer via private firmaer i stedet for Gældsstyrelsen efter selskabsgørelsen af [adresse]. Det betyder, at nye takster for opkrævning ved manglende indbetalinger skal vedtages af byrådet.

### Indstilling

Det indstilles:

At 1) Byrådet godkender de nye takster for inddrivning af restancer

At 2) Byrådet godkender de resterende takstmæssige ændringer for AffaldVarme Aarhus Genbrug P/S pr. 1. januar 2021.

### Sagens forløb

18-11-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-11-2020 Magistraten
Fremsendes til [adresse] med bemærkning, at Magistraten i mødet den 23. november 2020 anbefaler, at byrådet tiltræder Magistratsafdelingen for Teknik og Miljøs indstilling af 11. november 2020.
 02-12-2020 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 3. december 2020 har vedtaget Magistratens foranstående indstilling af 23. november 2020.